Majoituin Massimon luokse 3 päiväksi lomallani Roomassa. Toivoin huonetta jonka saa tarvittaessa lukittua ja se myös onnistui! Asuntoon on helppo saapua metrolla ja miksei myös kävellenkin. Alue on rauhallinen ja turvallinen ja naapurit mukavia. Huoneessa on ilmastointi joten nukkuminen onnistuu kuumallakin säällä. Kaappitilaa on mukavasti ja huone on muutenkin tilava yhdelle henkilölle. Asunnon läheltä löytyi hyviä aamiaispaikkoja ja kaikkiin turistinähtävyyksiin kulku oli helppoa juurikin metroa käyttäen. Massimo oli huolehtiva isäntä jonka kanssa oli helppo sopia kaikesta, mm. matkalaukun säilyttämisestä asunnossa siihen asti kunnes lentoni lähti myöhemmin illalla. Suosittelen asuntoa lämpimästi niin pidempään kuin lyhyempäänkin majoitukseen!